**ОСНОВИ ПРАВА**

ЦИЉ И ЗАДАЦИ

**Циљ** наставног предмета основи права је стицање основних знања о праву,правном односуи правним гранама правног система Републике Србије, као овладавање вештинама и формирањем вредносних ставова која доприносе развоју правне свести за даље школовање, живот и рад.

**Задаци** наставе правног промета су да ученици:

* стекну основна знања о праву;
* схвате значај правног регулисања друштвених односа;
* разумеју друштвене детерминанте државе и права и њиховог међусобног односа;
* упознају друштвене норме као правила понашања људи у друштву;
* примене критички, принципјелни став према друштву и појединцу у њему;
* упознају карактеристике појединих грана права;
* унапреде сарадњу са другима, као и способност за тимски рад и неговање социјалних и емоционалних односа;
* примењују стечена знања и вештине при доношењу одлука и решавању проблема из свакодневног живота;
* унапреде способност за прикупљање, анализу, организацију, критичку процену, примену и преношење информација релеватних за стваралачко мишљење;
* унапред стратегије и технике успешног учења и развијају самоефикасност и позитивне ставове према учењу и образовању током целог живота;
* унапреде способност аргументације сопствених ставова и критичког мишљења;
* негују интелектуалну радозналост, морално расуђивање, стваралачко мишљење и правни речник;
* развијају ставове и вредности значајне за живот у савременом друштву засноване на поштовању људских права, толеранцији, солидарности, уважавању различитости и родне равноправности.

**САДРЖАЈИ ПРОГРАМА**

1. **РАЗРЕД**

**(2 часа недељно, 74 часова годишње)**

УВОД (6)

Појам правне науке и врсте правних наука. Предмет и метод. Значај правне науке.

Друштво, држава и право.

ОПШТА ЗНАЊА О ПРАВУ (26)

Појам права и правног поретка.

Појам и врсте друштвених норми.

Право као особена врста друштвених норми.

Однос државе и права.

Друштвена суштина права.

Појам и врсте правних норми.

Елементи правне норме.

Појам правног акта (елементи, облик и садржина).

Општеправни акти (извори права).

Врсте формалних правних извора и њихова хијарархија.

Општи подзаконски акти (уредбе, правилници)

Појединачни правни акти (судски, управни, правни посао). :

Уставност и законитост.

Правоснажност и извршност.

Правна средства.

Правни посао.

ВЕЖБА: посета државним органима, израда шема, израда конкретног правног акта, обрада конкретног правног посла. (4)

ПРАВНИ ОДНОСИ (25)

Појам правног акта и елементи.

Субјект права.

Објект права,

Овлашћење, обавеза и правна одговорност.

Појам и врсте одговорности.

Настанак, престанак и мењање правног односа.

Правне чињенице.

ВЕЖБА: обрада аката о оснивању правних лица, о успостављању правног односа, изради једноставних тужби и жалби, анализа уговора о продаји, осигурању и слично. (4)

СТВАРАЊЕ И ПРИМЕНА ПРАВА (5)

Стварање права.

Обрада права (тумачење правних норми).

Процес примене права.

ВЕЖБА: Присуствовање седници скупштине локалне заједнице, тумачење устава, закона и других правних аката — појединих норми и њихове примене у пракси. (4)

**II РАЗРЕД**

**( 2 часа недељно, 72 часова годишње)**

ПРАВНИ СИСТЕМ (10)

Појам, елементи и врсте правних система.

Принципи правног система (законитост, потпуност, одређеност).

Основна обележја правног система Србије.

Настанак и развој правног система Србије.

Гране правног система Србије.

ВЕЖБА: Компаративна анализа аката Републике Србије и аутономне покрајне Војводине ради сагледавања истоветности, сличности и специфичности (примена догматичког метода).

ВАЖНИЈЕ ПРАВНЕ ГРАНЕ ПРАВНОГ СИСТЕМА СРБИЈЕ УСТАВНО ПРАВО (18)

Уставно право — настанак и развој уставног права у свету и код нас.

Предмет уставног права и његова садржина.

Основна начела уставног прапа. Значиј уставног права.

УПРАВНО ПРАВО (7)

Предмет и садржај управног права. Настанак и развој управног права. Улога и значај управног права.

ГРАЂАНСКО ПРАВО (12)

Грађанско право — предмет и садржина.

Класификација грађанског права: апсолутна и релативна**.**

Апсолутна права: стварна, лична, права личности, права ауторства; проналазачко право,

индустријска својина.

Релативна (облигациона) права.

Предмет и садржина облигација.

Врсте облигација и извори.

Имовина и правни промет.

ПОРОДИЧНО ПРАВО (6)

Појам и садржај породичног права.

Брак и брачни односи.

Односи родитеља и деце.

Усвајање и старатељство.

КРИВИЧНО ПРАВО (12)

Појам и предмет кривичног права и подела.

Кривичио материјано и кривично процесно

Развој кривичног права у Србији и његова специфична улога.

Појам и елементи кривичног дела.

Основи који искључују кривично дело (нужна одбрана, крајња нужда).

Кривична одговорност, урачунљивост.

Појам и врсте кривичних санкција, казне и врсте Гашење кривичних казни и рехабилитација.

МЕЂУНАРОДНО ЈАВНО ПРАВО (2)

Настанак, развој, предмет и субјект међународног права.

Међународно ратно право у систему правних наука.

МЕЂУНАРОДНО ПРИВРЕДНО ПРАВО (3)

Предмет међународног привредног права, садржина и субјекти.

МЕЂУНАРОДНО ПРИВАТНО ПРАВО (2)

Појам, предмет, садржина и субјекти међународног права и његов настанак.

**НАЧИН ОСТВАРИВАЊА ПРОГРАМА (УПУТСТВО)**

Програмски садржаји предмета основи права су организовани у тематске целине за које је наведен оријентациони број часова за реализацију. Наставник, при изради оперативних планова, дефинише степен прораде садржаја и динамику рада, водећи рачуна да се не наруши целина наставног програма, односно да свака тема добије адекватан простор и да се планирани циљеви и задаци предмета остваре. При томе, треба имати у виду да формирање ставова и вредности, као и овладавање вештинама представља континуирани процес и резултат је кумулативног дејства целокупних активности на свим часовима психологије што захтева већу партиципацију ученика, различита методска решења, велики број примера и коришћење информација из различитих извора.

Садржај (предмета) има природну везу са садржајима других предметима као што су : државно уређење. Ученицима треба стално указивати на ту везу, и по могућности, са другим наставницима организовати тематске часове. Осим тога, ученицима треба указивати и на везу са предметима које ће тек изучавати као што су :Основи радног права, Основи матичне евиденције, Основи правних поступака, Послови правног промета и други. На тај начин знања, ставови, вредности и вештине стечене у оквиру наставе основи права добијају шири смисао и доприносе остваривању општих образовних и васпитних циљева, посебно оних који се односе на унапређивање когнитивног, емоционалног и социјалног развоја ученика.

Садржаје програма је неопходно реализовати савременим наставним методама и средствима. У оквиру сваке програмске целине, ученике треба оспособљавати за: самостално проналажење, систематизовање и коришћење информација из различитих извора (стручна литература, интернет, часописи, уџбеници); визуелно опажање, поређење и успостављање веза између различитих садржаја (нпр. повезивање садржаја предмета са свакодневним искуством, садржајима других предмета и др.); тимски рад; самопроцену; презентацију својих радова и групних пројеката и ефикасну визуелну, вербалну и писану комуникацију.

Праћење напредовања ученика се одвија на сваком часу, свака активност је добра прилика за процену напредовања и давање повратне информације, а оцењивање ученика се одвија у складу са Правилником о оцењивању. Ученике треба оспособљавати и охрабривати да процењују сопствени напредак у остваривању задатака предмета, као и напредак других ученика уз одговарајућу аргументацију .